ये बूता मं गलती बर कऊनो जगा नई ये.
वो ह पीपल के बड़े अकन रुख के छाँव मं पारी ले गोठियावत हवंय, अऊ ओकर संग अऊजार मन के करिया बेग हवय, जऊन मं एक ठन सिलाई (काड़ी जइसने अऊजार), चिमटी अऊ पोनी परे हवय. बेग मं जड़ी-बूटी ले बने ओसध तेल के शीशी घलो रखे हवय, जऊन ला वो ह कान के सफई सेती बनाय अपन घर के एक ठन गोपन नुस्खा बताथे.
"सिलाई से मैल बाहर निकालते हैं और चिमटी से खींच लेते हैं. (काड़ी ले कनघौवा बहिर निकार लेथन अऊ चिमटी ले खींच लेथन)". ओसध तेल तब काम मं आथे, जब कान मं कऊनो गांठ बं गे रहिथे. वो ह कहिथे, हमन संक्रमन के इलाज नई करन, हमन कान ले सिरिफ कनघौवा निकारथन धन कान मं खुजली हो त वोला देखथन." ओकर मुताबिक, खुजली ह संक्रमन मं बदल सकथे, गर लोगन मन येला गलत ढंग ले साफ करे के कोशिश करथें, अऊ कान ला नुकसान पहुंचा लेथें.
वो सब्बो वोला मना कर देथें.
अब जब मंझनिया के 12.45 हो चुके हवय अऊ अंबा सिनेमा के दूसर शो सुरु होय के बखत हो गे हवय, वो ह उहीं लहूंटे के बिचार करथे. अऊ, आखिर मं वो ला एक झिन ग्राहेक मिल जाथे.
वइसे, अब अमन ला फिर ले लसून बेंचे के कऊनो मन नई ये. वो ह कहिथें के ये भारी मिहनत के बूता आय. मोला रोज बिहनिया मंडी जाय ला परत रहिस, अऊ लसून बिसो के, वो ला घर लाके, निमारे ला परत रहिस. मंय रात के 8 बजे लहूंटे सकत रहेंव. कान साफ करे के बूता मं वो ह संझा 6 बजे घर लहुंट आथे.
दिसंबर 2022 मं अमन संग तब अलहन होगे, जब वोला दिल्ली के आज़ादपुर मं एक झिन फटफटी वाला ह ठोकर मार दे रहिस. येकर ले ओकर चेहरा अऊ हाथ मं जखम आय रहिस. ओकर जउनि अंगूठा ला भरी जखम आय रहिस, जेकर कारन अब वोला कान साफ करे मं बनेच दिक्कत होवत हवय.
ओकर किस्मत रहिस के दवई ह जखम ला भर दीस. वो अब कभू-कभार कनघौवा निकारे के काम करथे, अऊ वो ह थिर आमदनी सेती बर-बिहाव, तीज-तिहार मं 500 रुपिया हरेक के हिसाब ले ढोल बजाय सुरु कर दे हवय. करीबन एक महिना पहिली अमन अऊ हिना ला एक बेटी होय हवय, वो ह कहिथे के परिवार चले सेती वोला अऊ बूता खोजे के जरूरत परही.
